Երաժիշտ Արթուր Իսպիրյանը նշեց, որ Արմեն Ամիրյանին ճանաչում է երկար տարիներ եւ գիտի, թե ինչպիսի նվիրված մարդ է արվեստին, մշակույթին։ «Ես գիտեի, որ այսպես էլ լինելու էր, իսկ արվեստագետների այդ խումբը, որ կազմել էին, չգիտեմ ով էր կազմել, որ պետք է բարձրանար իր մոտ։ Հետո՝ այդտեղ համոզելու խնդիր չկար, ինձ թվում է՝ ինքը համոզված էր՝ տեսնելով հատկապես մեր ժողովրդի ամբողջականությունը, ուրախությունը։ Ես զարմանում եմ, որ դեռ կան մարդիկ, ովքեր այլ կերպ են մտածում»,- ասաց նա ու նկատեց, որ՝ այսպես թե այնպես, բոլորս միացած ենք շարժմանը, եւ այդ առումով ոչ մեկին համոզելու խնդիր չկա․ «Բոլորս միացած ենք, ես չեմ ճանաչում համենայնդեպս մի մարդ իմ շրջապատում, որ կասկած ունենա դրա մեջ։ Ես Արմեն Ամիրյանին ճանաչում եմ դեռ Հանրային ռադիոյից եւ մինչեւ դա ու չէի սպասում, որ նա չի միանա։ Ինքը կմիանար ու միշտ էլ ժողովրդի հետ է եղել։ Հարցրեք ռադիոյի հին կոլեկտիվին, թե ինչքան հարգանք-պատիվ է ունեցել»։